Държавен вестник, бр. 15, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  15
(2) Когато нарушенията по чл. 40 са из­
вършени от кметове на общини, актовете за 
установяване на административните нарушения 
се съставят от съответния областен управител 
или от оправомощени от него длъжностни лица, 
а наказателните постановления се издават от 
администратора на ЕЗК.
(3) Актовете за констатираните нарушения 
по чл. 41 се съставят от длъжностни лица, 
определени от председателя на Комисията 
за защита на потребителите, а наказателните 
постановления се издават от председателя на 
Комисията за защита на потребителите или 
от оправомощени от него длъжностни лица.
(4) Установяването на нарушенията, издава­
нето, обжалването и изпълнението на наказа­
телните постановления се извършват по реда 
на Закона за административните нарушения и 
наказания.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Компетентен орган“ е орган, който при­
надлежи към системата на изпълнителната власт 
и/или е оправомощен по силата на нормативен 
акт да регулира или да осъществява контрол 
върху достъпа до услуги или упражняването на 
дейностите по предоставяне на услуги.
2. „Доставчик“ е всяко физическо лице, 
гражданин на държава членка, или юридическо 
лице по смисъла на чл. 54 от Договора за функ­
ционирането на Европейския съюз и установено 
в държава членка, което предоставя услуга.
3. „Получател“ е всяко физическо лице, 
гражданин на държава членка, или юридичес­
ко лице по смисъла на чл. 54 от Договора за 
функционирането на Европейския съюз и ус­
тановено в държава членка, което ползва или 
желае да ползва услуга за професионални или 
непрофесионални цели.
4. „Разрешителен режим“ е всяка процедура, 
по която доставчик или получател трябва да 
получи официално разрешение от компетентен 
орган за достъп до услуги или упражняване на 
дейност по предоставяне на услуги, като удос­
товерение, разрешение, лиценз или извършване 
на регистрация.
5. „Установяване“ е осъществяване от достав­
чика на стопанска дейност съгласно чл. 49 от 
Договора за функционирането на Европейския 
съюз за неопределен период от време и чрез 
стабилна инфраструктура от мястото, където 
действително се предоставя услугата.
6. „Държава членка“ е държава – членка на 
Европейския съюз, или друга държава – страна 
по Споразумението за Европейското икономи­
ческо пространство.
7. „Държава членка на установяване“ е 
държавата членка, на територията на която 
доставчикът на услуги е законно установен.
8. „Държава членка, където се предоставя 
услуга“ е държавата членка, на територията 
на която се предоставя услуга от доставчик, 
установен в друга държава членка.
9. „Нестопанска услуга от общ интерес“ е 
услуга, която не се извършва срещу парично 
възнаграждение и съответно не представлява 
услуга по смисъла на чл. 57 от Договора за 
функционирането на Европейския съюз.
10. „Финансова услуга“ е всяка услуга по 
извършване на банкова дейност, включително 
дейности по приемане на депозити и други въз­
становими средства; кредитиране; застраховане 
и презастраховане; инвестиционни фондове; 
финансов лизинг; услуги по парични преводи; 
издаване и администриране на средства за раз­
плащане; гаранции; търгуване с инструменти на 
паричния пазар, валута, финансови фючърси и 
опции, валутни и лихвени инструменти, ценни 
книжа; участие в емисии на ценни книжа и 
предоставяне на услуги във връзка с такива 
емисии; съхранение и управление на ценни 
книжа, парична брокерска дейност; управление 
на портфейли и консултиране; консултации в 
сферата на плащанията и инвестициите; услуги 
за доверително пазене; пенсионни услуги.
11. „Електронна съобщителна услуга“ е услу­
га, обичайно предоставяна по възмезден начин, 
която изцяло или предимно включва пренос на 
сигнали по електронни съобщителни мрежи, 
включително услуги по преноса, осъществявани 
чрез мрежи за радиоразпръскване, без да се 
включват услуги, свързани със съдържанието 
и/или контрола върху него. В обхвата на елек­
тронните съобщителни услуги не се включват 
услугите на информационното общество, които 
не се състоят изцяло или предимно от пренос на 
сигнали чрез електронни съобщителни мрежи.
12. „Електронна съобщителна мрежа“ е 
съвкупност от преносни съоръжения и при 
необходимост оборудване за комутация или 
маршрутизация и други ресурси, които служат 
за пренос на сигнали посредством проводник, 
радио, оптични или други електромагнитни 
способи, включително спътникови мрежи, фик­
сирани (с комутация на канали или с пакетна 
комутация, включително интернет) и мобил­
ни наземни мрежи, електроразпределителни 
мрежи, доколкото се използват за пренос на 
сигнали, мрежи, използвани за радио- и теле­
визионно разпръскване, и кабелни електронни 
съобщителни мрежи за разпространение на 
радио- и телевизионни програми, независимо 
от вида на пренасяната информация.
13. „Услуга в областта на транспорта“ е услу­
га в областта на автомобилния, железопътния, 
въздушния, морския транспорт и транспорта по 
вътрешните водни пътища, включително прис­
танищни и летищни услуги, градския транспорт 
и превоза с таксита и линейки, с изключение 
на услугите по обучение на водачи на мотор­
ни превозни средства, услуги по преместване, 
наемане на автомобили и погребални услуги.